Document ID: 32005R1283

32005R1283
L 203/8
JURNALUL OFÍCIAL AL UNIUNII EUROPENE
REGULAMENTUL (CE) NR. 1283/2005 AL COMISIEI
din 3 august 2005
de modificare a anexei I la Regulamentul (CE) nr. 866/2004 al Consiliului privind regimul întemeiat pe dispozițiile articolului 2 din Protocolul nr. 10 la Actul de aderare
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Protocolul nr. 10 privind Ciprul la Actul privind condițiile de aderare a Republicii Cehe, Republicii Estonia, Republicii Cipru, Republicii Letonia, Republicii Lituania, Republicii Ungare, Republicii Malta, Republicii Polone, Republicii Slovenia și Republicii Slovace și adaptările tratatelor care stau la baza Uniunii Europene (1),
având în vedere Regulamentul (CE) nr. 866/2004 al Consiliului din 29 aprilie 2004 privind regimul întemeiat pe dispozițiile articolului 2 din Protocolul nr. 10 la Actul de aderare (2) și, în special, articolul 9 al acestuia,
întrucât:
(1)
Anexa I la Regulamentul (CE) nr. 866/2004 al Consiliului stabilește o listă a punctelor de trecere la care persoanele și mărfurile pot traversa linia care separă zonele în care Guvernul Republicii Cipru exercită un control efectiv de zonele în care Guvernul Republicii Cipru nu exercită un control efectiv.
(2)
În urma acordului privind deschiderea unor noi puncte de trecere la Kato Pyrgos și Kokkina, este necesară adaptarea anexei I.
(3)
Guvernul Republicii Cipru și-a dat acordul cu privire la această adaptare.
(4)
A fost consultată în această chestiune Camera de comerț turco-cipriotă,
ADOPTĂ PREZENTUL REGULAMENT:
Articolul 1
Anexa I la Regulamentul (CE) nr. 866/2004se înlocuiește cu următorul text:
„ANEXA I
Lista punctelor de trecere prevăzute la articolul 2 alineatul (4)
-
Agios Dhometios;
-
Astromeritis - Zodhia;
-
Kato Pyrgos - Karavostasi;
-
Kato Pyrgos - Kokkina;
-
Kokkina - Pachyammos;
-
Ledra Palace;
-
Ledra Street.”
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 3 august 2005.

Labels: 10
3
15
18